न्यू ट्रेड यूनियन इनिशिएटिव के अन्तराष्ट्रीय अधिवेशन के दौरान भारत समेत अमेरिका, फ्रांस, जर्मनी, बांग्लादेश, श्रीलंका, एवं नेपाल के ट्रेड यूनियन नेताओं ने दुनिया के मजदूरों और उनके संगठनों को एकजुट हो कर वैश्विक पूंजीवाद एवं दक्षिणपंथ से लड़ने का आवाहन किया. एन.टी.यु.आई के अध्यक्ष एन.वासुदेवन ने सभी प्रतिभागियों का स्वागत करते हुए कहा की दुनिया भर में दक्षिणपंथी ताक़तों को बढ़ावा मिला है जिसके कारण मजदूरों और आम लोगों के अधिकारों का हनन अपनी चरम सीमा पर पहुँच चूका है, अन्तराष्ट्रीय यूनियनों को जरूरत है की वे अपने सदस्यों को सम्मिलित कर आगामी लड़ाई के लिए तैयार करें.